
	
	




BURSE  ŞCOLARE 2026-2027

În perioada 07 septembrie - 01 Octombrie 2026 se pot depune referate/dosare în vederea obținerii de burse scolare. 
Documentele necesare pentru acordarea burselor se pot depune online sau fizic la secretariatul unității.
   
I.BURSA DE MERIT 
(1) Bursele de merit se acordă după cum urmează:
a) elevilor din fiecare clasă de gimnaziu și liceu, cu medii generale pe anul școlar anterior egale sau mai mari de 9,00, pentru un număr rotunjit în urma aplicării procentului de 15%, 
b) elevilor din fiecare clasă a V-a, cu media cu două zecimale a notelor din  primele două intervale de învățare din anul școlar în curs mai mare sau egală cu 9,00; (referat în luna ianuarie 2026);
c) elevilor din fiecare clasă a IX-a cu medii de admitere în învățământul liceal sau profesional  egale sau mai mari de 9,00; prin aplicarea procentului de 15% 
d) elevilor de gimnaziu și liceu, inclusiv învățământ profesional și dual, care au obținut premiul I,  la etapa națională a olimpiadelor școlare organizate și finanțate de Ministerul Educației, premiul I, II,III la competitiilor internaționale  recunoscute de Ministerul Educației. 
.
Pot primi bursa de merit  doar elevii promovati la toate disciplinele si media 10 la purtare în anul școlar 2025-2026, precum și elevii care au media egală cu a ultimului beneficiar

BURSELE DE MERIT se acordă elevilor pe baza rezultatelor obținut LA PROPUNEREA DIRIGINTELUI (referat).
Referatul întocmit de prof. diriginte va fi însoțit (pentru elevii propuși pentru bursă de merit ) de:
· copie a certificatului de naștere/carte identitate  
· extras de cont bancar
· copie carte identitate titular cont (părinte, reprezentant legal) 

Pentru anul școlar 2026—2027 cuantumul bursei de merit este 450 lei/luna, pe perioada cursurilor școlare.

Nu se ia în considerare nivelul venitului mediu pe membru de familie.


II.BURSA SOCIALĂ
Se acordă pentru:
1. Elevi proveniți din familii cu venit mediu net lunar pe mebru de familie, supus impozării, din perioada 01.09.2025 - 31.08.2026, mai mic de 50% din salariul minim net pe economie
2. TREBUIE SĂ FIE PROMOVAT ȘI  SĂ AIBĂ MEDIA 10 LA PURTARE ÎN ANUL ANTERIOR
Condiții de acordare:  
[bookmark: _GoBack]venitul net lunar să nu depășească suma de  1349,50 lei/membru de familie/lună;

Dosarul va cuprinde, în funcție de tipul de bursă socială, acte trecute în cerere:
· cererea părintelui/reprezentantului legal/elevului major, care cuprinde și acordul privind prelucrarea datelor cu caracter personal pentru verificarea respectării criteriilor de acordare a bursei;; 
· declarație pe propria răspundere privind veniturile nete, obținute pe ultimele 12 luni anterioare cererii, realizate de membrii familiei, supuse impozitului pe venit ȘI ACTE DOVEDITOARE VENIT; 
· copii certificate de naștere ale copiilor sub 14 ani;
· copii acte de identitate ale persoanelor care au peste 14 ani;
· copie certificat căsătorie părinți/sentință de divorț (unde este cazul);
· copie sentință judecătorească din care să rezulte stabilirea domiciliului copilului/copiilor la unul dintre părinți, subliniată cu pix
· copie certificat de deces, 
· copie decizia instanței de menținere a stării de arest, 
· raport de anchetă socială în cazul părinților dispăruți;
· extras de cont bancar .
La stabilirea venitului mediu lunar se iau în calcul toate veniturile nete realizate de mb familiei


2. Elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență

Dosarul va cuprinde:
- cerere tip completată de elevii majori sau părinţii/tutorii legal instituiţi/reprezentanţii legali ai elevilor minori 
- copie certificat naștere elev 
- copie CI părinte/tutore legal 
- copie certificat deces părinte/părinți
- copie hotărâre judecătorească (în cazul în care un părinte a fost decăzut din drepturi)
- documente care atestă instituirea unei măsuri de protecție socială (unde este cazul)
- extras de cont bancar
Nu se ia în considerare nivelul venitului mediu pe membru de familie.



3. Elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului conform anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016.

Dosarul va cuprinde:
- cerere tip completată de elevii majori sau părinţii/tutorii legal instituiţi/reprezentanţii legali ai elevilor minori
- copie certificate naștere/CI elev 
- copie CI părinte/tutore legal 
- copie certificat eliberat de medicul specialist (tip A5) şi avizat de medicul de familie /medicul de la cabinetul şcolar, respectiv a certificatului de încadrare în grad de handicap cu menționarea expresă că se încadrează în criteriile prevăzute în Anexa nr.1 la Ordinul comun nr.1306/1883/2016;
-  extras de cont bancar
Nu se ia în considerare nivelul venitului mediu pe membru de familie.

4.  Burse sociale pentru elevii proveniți din familii care beneficiază de venit minim net de incluziune, pe baza listei   comunicate de AJPIS la inspectorat

Elevii care acumulează 10 sau mai multe absențe nemotivate într-o lună nu primesc bursa socială pentru luna respectivă. 

Pentru anul școlar 2026—2027 cuantumul bursei sociale este 300 lei/lună și se acordă și în perioada vacanțelor școlare,iar pentru elevii din clasele terminale ,în perioada susținerii examenelor.
Nu primesc bursa socială în perioada vacanței de vară: 
a) elevii care nu au promovat anul școlar; 
b) elevii care la sfârșitul anului școlar sunt corigenți la mai mult de o disciplină și au acumulat mai mult de 20 de absențe nemotivate/an; 
c) absolvenții învățământului gimnazial care nu au fost admiși în liceu/învățământ profesional, cursuri cu frecvență, într-o unitate de învățământ preuniversitar de stat; 
d) elevii care repetă anul școlar din alte motive decât medicale.
Bursa socială se poate cumula cu bursa de merit și tehnologică.
Un elev poate beneficia de o singură bursă socială chiar dacă îndeplinește criteriile prevăzute la mai multe litere.

III.BURSA PENTRU MAMELE MINORE
Bursa se acordă elevelor din învățământul preuniversitar de stat, reintegrate într-o unitate de învățământ (reluarea cursurilor de către elevă după naștere, fără condiția menținerii statutului de minor, deci se dă și peste 18 ani), care frecventează cursurile de zi și au copil/copii propriu/proprii în întreținere. 

Dosarul va cuprinde:
-cerere a părintelui/reprezentantului legal; 
-copie certificat de naștere pentru copilul/copiii aflat/aflați în întreținerea mamei minore.
- copie certificat naștere/ carte de identitate mama copilului
- extras de cont bancar

Cuantumul minim al bursei pentru mamele minore este 700 lei/lună.
Bursa pentru mame minore se acordă în perioada cursurilor școlare
Bursa pentru mamele minore se poate cumula cu toate tipurile de burse.
Nu se ia în considerare nivelul venitului mediu pe membru de familie.


IV.BURSA TEHNOLOGICĂ

Art. 16. — (1) Bursa tehnologică reprezintă o formă de stimulare a elevilor înmatriculați în cadrul specializărilor din învățământul profesional de nivel 3 conform Cadrului european al calificărilor/Cadrului național al calificărilor, în condițiile prezentei metodologii-cadru.
(2) Elevii declarați repetenți la finalul anului școlar nu beneficiază de bursa tehnologică pentru anul de studiu pe care îl repetă. Fac excepție elevii declarați repetenți în învățământul liceal, care optează pentru continuarea studiilor în învățământul profesional, inclusiv dual.
(3) Prin excepție de la prevederile alin. (2), beneficiază de bursă tehnologică elevii care repetă anul școlar din motive medicale.
(4) Bursa tehnologică se acordă cu condiția ca elevul beneficiar să fi promovat la toate disciplinele și să fi obținut media 10 la purtare sau calificativul „foarte bine” la purtare la finalul anului școlar anterior.
Art. 17. — (1) Bursa tehnologică se acordă elevilor la propunerea dirigintelui, nefiind condiționată de depunerea unei cereri în acest sens.
(2) Profesorul diriginte va înainta la secretariatul unității de învățământ lista cu elevii propuși pentru bursa tehnologică, în primele 25 de zile calendaristice de la începerea cursurilor anului școlar.

